เชื้อดื้อยา VRE ลักษณะของการแพร่เชื้อและการติดเชื้อรุนแรงหรือเปล่าค่ะ เพราะตอนนี้สามีติดเชื้อนี้อยู่ และที่บ้านมีลูกเล็ก 3 ขวบอยู่ด้วยกันและแกติดสามีมากด้วยค่ะ ( และการมีอะไรกันระหว่างสามีภรรยาจะทำให้ติดเชื้อหรือเปล่าค่ะ )/// ขอคำแนะนำ และหลักปฎิบิตตนให้ถูกต้องด้วยนะค่ะ
สวัสดีค่ะ เชื้อ VRE (Vancomycin-Resistant Enterococcus) เป็นสายพันธุ์หนึ่งของเชื้อ Enterococcus ที่เกิดจากการดื้อต่อยาปฏิชีวนะที่ชื่อว่า แวนโคมัยซิน (Vancomycin) โดยเชื้อในกลุ่มนี้จะก่อโรคในคนที่มีสุขภาพแข็งแรงได้น้อย แต่สามารถทำให้เกิดการติดเชื้อที่รุนแรงภายในโรงพยาบาลได้ โดยเฉพาะในกลุ่มผู้ป่วยที่มีอาการเจ็บป่วยอยู่เดิมค่ะโดยบุคคลที่มีความเสี่ยงต่อการรับเชื้อเช่น ผู้ที่นอนรักษาตัวอยู่ในโรงพยาบาล โดยเฉพาะผู้ที่ได้รับยาปฏิชีวนะมาเป็นระยะเวลานาน เคยได้รับการรักษาการติดเชื้อด้วยยาแวนโคมัยซิน หรือใช้ยานี้ร่วมกับยาปฏิชีวนะอื่นๆ เป็นเวลานาน มีภูมิคุ้มกันบกพร่องจากโรคหรือจากการใช้ยารักษาโรคบางชนิด เคยเข้ารับการผ่าตัดหรือทำหัตถการที่มีความรุนแรง ใช้อุปกรณ์ทางการแพทย์มาเป็นเวลานาน มีเชื้อ VRE อาศัยอยู่ภายในร่างกายอยู่ก่อนแล้ว เป็นต้นดังนั้นจริงๆแล้วถ้าเป็นคนที่มีสุขภาพดีก็มีโอกาสรับเชื้อและมีผลเสียได้น้อยมาก แต่หากเป็นเด็กเล็กๆ ก็อาจจะจัดว่ามีความเสี่ยงได้เช่นกัน จึงควรแยกให้อยู่ห่างจากสามีไว้ก่อน หรือถ้าจะสัมผัสก่อน ควรใส่หน้ากากอนามัย และให้ลูกใส่เป็นชุดพลาสติกทีคลุมตัว เพื่อป้องกันการสัมผัสสารคัดหลั่งจากบิดาด้วย